recursal/SuperWikiNEXT-32B huggingface dataset:
*Վիքիպեդիայում կան հոդվածներ Վարդանյան ազգանունով այլ մարդկանց մասին։*

**Բաղդասար Վարդանյան** (1883, Զմառա, Սեբաստիայի նահանգ - 1915, Սեբաստիայի մոտ), հայ բժիշկ։

Կենսագրություն
--------------

Ծնվել է 1883 թվականին Սեբաստիայի նահանգի Սեբաստիայի գավառի Տիվրիկի գավառակի Զմառա ավանում։ Դեղագործ Վահան Վարդանյանի եղբայրն է։ Նախնական և միջնակարգ կրթությունն ստացել է ծննդավայրի Ազգային Արամյան վարժարանում։ Ավարտել է Հիսուսյան միաբանության Սեբաստիայի բարձրագույն վարժարանը (կոլեջ) և կատարելագործվել ֆրանսերեն լեզվի գծով։

1906 թվականին ավարտել է Բեյ­րութի Սեն Ժոզեֆ Ֆրանսիական համալսարանի բժշկական ֆակուլտետը։ 1906 թվականին վերադարձել է Սեբաստիա և բժիշկ աշխատել։ Ունեցել է ընտանիք։ Եղել է Սեբաստիայի ՀՅԴ կազմակերպության եռանդուն գործիչներից։

1915 թվականի մարտին Բաղդասար Վարդանյանը լուր է ստացել, թե հայդուկ Սե­բաս­տա­ցի Մու­րա­տը բծավոր տենդով ծանր հիվանդ է Սա­խա­րի լե­ռան վրա և անհետաձգելի բուժման կարիք ունի։ Բժիշկ Բաղդասարը և բժիշկ Արմենակ Հայրանյանը գաղտագողի բարձրացել են սարը և խոնավ քարայրում գտել ծանր հիվանդ Սեբաստացի Մուրատին։ Նշանակել են անհրաժեշտ բուժումը, դեղերը տվել և վերադարձել։ Մի քանի օրից Մուրատը լավացել է, և թուրքերի դեմ կռիվներում նորանոր սխրանքներ գործելով հասել մինչև Կովկաս։ Սակայն երկու բժիշկները ձերբակալվել են ու բանտարկվել։

1915 թվականի մայիսին կամ հունիսին, Սեբաստիայի մոտակայքում՝ Մաշարլար Երի վայրում, Սեբաստիայի արյունարբու նահանգապետ Մուամմերի հրահանգով թուրք ոստիկան-զինվորների ձեռքով ընտանիքի անդամների հետ միասին սրախողխող է արվել՝ 32 տարեկանում։ Այնուհետև նրանց մարմինները կտոր-կտոր են արել՝ ի սարսափ մյուս հայերի։

Գրականություն
-------------

* Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
* Համբարձումյան Վահան, Գիւղաշխարհ, Փարիզ, 1927։
* Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
* Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
* Կազմեց Առաքել Ն. Պատրիկ, Պատմագիրք Յուշամատեան Սեբաստիոյ Եւ Գաւառի Հայութեան, հ. Ա. Նիւ Եորք, Պէյրութ, 1975, 880 էջ։
* Թէ­ո­դիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
* Հայրապետյան Վանիկ, Էջեր Հայաստանի դեղագործության պատմությունից, Երևան, 1990։
* Համբարձումյան Վահան, Գյուղաշխարհ, Երևան, 2000։
* Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիւանդանոցի (թուրքերեն), Ստամբուլ, 2001։
* Խաչատրյան Լուսինե և Բաբլումյան Արփինե (կազմողներ), Ցուցակ հայոց ցեղասպանության զոհերի (1915-1923 թթ.), գիրք 1, Սեբաստիայի նահանգ, Երևան, 2004։
* Իսկահատեան Հ. Վկայարան հայկական ցեղասպանութեան, Գիրք Գ, Պէյրութ, 2011, 395 էջ։

Աղբյուրներ
----------

* Հարություն Մինասյան, Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
| **՞**Բարբուս-տիկտո |
| --- |
| Կենդանիներ (Sargocentron spiniferum)  |
|  |
| Գիտական դասակարգում |
| 

|  |  |
| --- | --- |
| Վերնաթագավորություն | Կարպեր |
| Թագավորություն | Կենդանիներ |
|
|
|
|
|
|
|
|
|
|
|
| Դաս | Փշոտ ձկներ |
|
|
|
|
|
|
|
|
|
|
|
| Ցեղ | Բարբուսներ |
|
|
| Տեսակ | Բարբուս-տիկտո |
|
|

 |
|  Լատիներեն անվանում |
| Barbus ticto (Hamilton, 1822) |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : ??? |
| 

| ԴասակարգումըՎիքիցեղերում | ՊատկերներՎիքիպահեստում | ITIS**161061**NCBI**7898**

 |
| --- | --- | --- |

 |


**Բարբուս-տիկտո**, կամ **պունտիուս-տիկտո** (լատին․՝ Barbus ticto), Կարպ ընտանիքից ձուկ։

Նկարագրություն
--------------

Մարմինը օվալաձև ձգված է, կողքերից տափակացված։ Կողային գիծը ամբողջական չէ, թեփուկները՝ խոշոր։ Բեղիկները բացակայում են։ Մեջքը մոխրականաչագույն է, կողքերը՝ արծաթազօծ մետաղական փայլով, փորը սպիտակ է։ Արուն տարբերվում է էգից մարմնի վրա գտնվող ալ կարմիր գծով։ Բնության մեջ Բարբուսը հասնում է մինչև 10 սմ-ի, իսկ ակվարիումում՝ 6-8 սմ-ի։

Տարածումը
---------

Հայրենիքը- Հնդկաստան, Շրի Լանկա, Հիմալայներ, Պակիստան, Նեպալ, Բանգլադեշ, Մյանմա և Թայլանդ։

Բնակվում է քաղցրահամ և աղի ջրերում, հեղեղատների պղտոր ջրափոսերում։

Բնույթը
-------

Բնույթը խաղաղ է, շարժուն, պարսը կազմված է ոչ ավել 6 ձկից։ Ակվարիումում գտնվում է կամ ջրի վերին կամ մեջտեղի շերտում։

Ամենակեր ոչ քմահաճ ձուկ է, սակայն հակված է շատակերության։ Առաջարկվող ջերմությունը 24-26 °C․ pH 6,5-7,8, կոշտությունը 4-20' dH։ Առաջարկվող ջրի ծավալը մինչև 50 լ։

Չի կարելի համատեղել երկարացված կամ վեիլտայլ լողակներով ձկների հետ։

Արտաքին հղումներ
----------------

* Բարբուս (Barbus ticto)

Ծանոթագրություններ
------------------

1. 1 2  Пятиязычный словарь названий животных. Рыбы, страницы 136

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Տաքսոնոմիա | EOL · GBIF · iNaturalist · NCBI · WoRMS |

 |
**Արտաղբյուր**, երկրաբանական հուշարձան բնության հուշարձան Հայաստանի Հանրապետությունում, որը աղբյուր է։ Բնության հուշարձանը գտնվում է Վայոց ձորի մարզի Եղեգիս գյուղից 2.7 կմ հյուսիսարևելյան, Եղեգիս գետի աջ ափին, ծովի մակարդակից 1840 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։

Տես նաև
-------

* Հայաստանի բնության հատուկ պահպանվող տարածքներ
* Բնության պետական հուշարձաններից ցանկը Վիքին սիրում է Երկիրը հուշարձանների ցանկում

Ծանոթագրություններ
------------------

1. ↑  "Հայաստանի Հանրապետության բնության հուշարձանների ցանկը հաստատելու մասին". *www.arlis.am*. 14 օգոստոսի 2008 թվական. Retrieved 2015 թ․ նոյեմբերի 30.
2. ↑  "Հայաստանի Հանրապետության բնապահպանության նախարարություն, Բնության հուշարձանների ցանկ". *www.mnp.am*. Retrieved 2015 թ․ նոյեմբերի 30.
**Արտաճառագայթող միգամածություն**, իոնացված գազի (պլազմա) ամպ, որը արտաճառագայթում է սպեկտրի տեսանելի գունային տիրույթում։ Իոնացումը տեղի է ունենում մոտակա տաք աստղի կողմից ճառագայթված բարձրաէներգետիկ ֆոտոնների շնորհիվ։ Տարբերակում են արտաճառագայթող միջամածությունների մի քանի տեսակներ։ Դրանց թվում կան H II տիրույթներ, որոնցում տեղի է ունենում նոր աստղերի ձևավորում, և իոնացնող ֆոտոնների աղբյուրները համարվում են երիտասարդ, զանգվածային աստղեր, ինչպես նաև մոլորակային միգամածություններ, որոնցում մահացող աստղը մի կողմ է շպրտել իր վերին շերտերը, իսկ մերկացած տաք միջուկը իոնացնում է դրանք։

Ընդհանուր տեղեկություններ
-------------------------

Սովորաբար, հետագայում երիտասարդ աստղը իոնացնում է նույն ամպի մի մասը, որից նա ծնվել է, չնայած որ զանգվածային, տաք աստղերը կարող են միայն բավարար քանակությամբ էներգիա թողարկել՝ ամպի մի զգալի մասը իոնացնելու համար։ Բազմաթիվ արտաճառագայթող միգամածություններում աշխատում է երիտասարդ աստղերի մի ամբողջ կույտ (աստղակույտ)։

Միգամածության գունավորումը կախված է նրա քիմիական բաղադրությունից և իոնացման աստիճանից։

Պատկերասրահ
-----------

* LHA 120-N 55 արտաճառագայթող միգամածությունը Մագելանի Մեծ Ամպում։LHA 120-N 55 արտաճառագայթող միգամածությունը Մագելանի Մեծ Ամպում։
* NGC 2174 արտաճառագայթող միգամածության պատկերը՝ արված Հաբլ աստղադիտակից։NGC 2174 արտաճառագայթող միգամածության պատկերը՝ արված Հաբլ աստղադիտակից։

Արտաքին հղումներ
----------------

* Եվրոպական տիեզերական գործակալության պատկերասրահ

Ծանոթագրություններ
------------------

1. ↑  "A Beautiful Instance of Stellar Ornamentation". Retrieved մայիսի 19, 2016.
2. ↑  "Hubble revisits the Monkey Head Nebula for 24th birthday snap". *ESA/Hubble Press Release*. Retrieved ապրիլի 10, 2014.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | GND: 4466661-5 · Microsoft: 97818539 |

 |
**Բարբարա Պրամմեր** (գերմ.՝ Barbara Prammer, հունվարի 11, 1954(1954-01-11), Ottnang am Hausruck, Ֆյոկլաբրուք, Վերին Ավստրիա, Ավստրիա - օգոստոսի 2, 2014(2014-08-02), Վիեննա, Ավստրիա), ավստրիացի պետական և քաղաքական գործիչ, 2006- 2014 թվականներին եղել է Ավստրիայի ազգային խորհրդի նախագահ։

Կենսագրություն
--------------

Բարբարա Պրամմերը 1973 թվականին ավարտել է Ֆլյոկրաբրուքի կոմերցիոն քոլեջը։ Այնուհետև աշխատել է Օտնանգի համայնքապետարանում։ 1986 թվականին ավարտել է Լինցի Յոհաննես Կեպլերի համալսարանի սոցիոլոգիայի ֆակուլտետը՝ ստանալով սոցիոլոգիական և տնտեսագիտական գիտությունների մագիստրոսի կոչում։ Մինչև 1989 թվականը եղել է Լինցի վերականգնման կենտրոնի սոցիալական մանկավարժ և Վերին Ավստրիայի զբաղվածության դաշնային ծառայության ռեֆերենտ։ 1995 թվականին նշանակվել է Ավստրիայի սոցիալ-դեմոկրատական կուսակցության Վերին Ավստրիայի կանանց խորհրդի նախագահ։ Այդ պաշտոնը նա զբաղեցրել է ընդհուպ մինչև 2005 թվականը։ 1991- 1995 թվականներին եղել է Վերին Ավստրիայի պատգամավոր և փոխնախագահ։ 1995 թվականին ընտրվել է կուսակցության դաշնային խորհրդի անդամ։ 1995- 1997 թվականներին եղել է Վերին Ավստրիայի բնակարանաշինության և բնության պահպանության հարցերի նախարար։ 1997- 2000 թվականներին եղել է Ավստրիայի կանանց և սպառողների իրավունքների պաշտպանության հարցերով նախարար։ Նրա իշխանության օրոք կանայք ստացել են զինվորական ծառայության անցնելու իրավունք, ինչպես նաև գիշերային ժամերին աշխատելու իրավունք։ 1999 թվականին ընտրվել է Ավստրիայի ազգային խորհրդի պատգամավոր։ 2000 թվականին ընտրվել է ՍԴԿ ֆրակցիայի նախագահ։ 2004- 2006 թվականներին եղել է խորհրդի փոխնախագահ։ 2006 թվականից մինչև 2014 թվականը եղել է Ավստրիայի ազգային խորհրդի նախագահ։ Նրա ամուսինը՝ Վոլֆգանգ Պրամմերը մեղադրվել է սեռական գործողությունների մեջ՝ խորհրդի քարտուղարուհիներից մեկի նկատմամբ։ Այդ ժամանակ Բարբարա Պրամմերը պաշտպանել է քարտուղարուհուն։ 2001 թվականին նրանք բաժանվել են։ Բարբարան մահացել է 2014 թվականի օգոստոսի 2-ին։

Ծանոթագրություններ
------------------

1. 1 2 3 4 5 6 7  Politische Pionierin: Von der Standesbeamtin zur Präsidentin (գերմ.) // *Kurier* / Hrsg.: H. Brandstätter — 2013. — S. 6.
2. 1 2  Wer ist Wer
3. ↑  Cemeteries in Vienna
4. ↑  *Seidl C.* Barbara Prammer 1954–2014 (գերմ.) // *Der Standard* / Hrsg.: O. Bronner — 2014. — S. 5.

Աղբյուրներ
----------

* 
* 

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Find A Grave · gravsted.dk |
|  |
| Չափորոշչային վերահսկողություն | GND: 1017808120 · ISNI: 0000000360844304 · LCCN: n2013013288 · NLP: a0000002881599 · VIAF: 220836581 · WorldCat VIAF: 220836581 |

 |
**Ծիրանի ծառ**, հայկական ժողովրդական երգ, պահպանվել է Կոմիտասի մշակմամբ։ Կոմիտասի խմբերգային համերգների՝ Էջմիածնի շրջանի պահպանված ծրագրերում «Գարուն ա» երգը հանդիպում է առաջինը 1903 թվականին։ Երգը առաջին անգամ հիշատակվել է Կոմիտաս վարդապետի և իր ընկերոջ՝ Մանուկ Աբեղյանի 1903 թվականին խմբագրած «Հազար ու մի խաղ» ժողովածուում, որը հրատակվել է ժողովածուի երկրորդ հիսուն երգերի կազմում 1905 թվականին, որտեղ միայն տեքստերն են եղել։

Թեմա
----

«Ծիրանի ծառ» երգում կյանքի տխուր պատկեր է ստեղծված՝ անճար, հուսահատ գեղջուկը գութ է աղերսում բնությունից։ Նախաշեշտի ակտիվացած շեշտը և շարժուն ռիթմը (երկու տասնվեցերորդականների արագ հաջորդում), կարծես հաղորդում է գեղջուկի հուսահատ հոգու ճիչը։

Բառեր
-----

   

Ծիրանի՛ ծառ, բար մի՛ տա,  

Վա՜յ.  

Ճըղներըդ իրար մի՛ տա,  

Վա՜յ.  

Ամեն մեջըդ ման գալիս  

Ցավերըս իրար մի՛ տա։  

  

*Հա՛, տըվե՛ք, ե՛տ տըվեք, սա՛րեր,— հովն ընկավ,*  

*Սըրտիս խընդում ծովն ընկավ.*  

*Գընա, էլ ետ չըգա էս տարվա տարին,—*  

*Սև դարդն իմ վըզովն ընկավ։*  

*Հո՜վ, հո՜վ, հովն ընկավ,—*  

*Սըրտիս խընդում ծովն ընկավ*։  

  

Մեռա բաղում բանելեն,  

Վա՜յ.  

Մի կողմեն ջուր անելեն,  

Վա՜յ.  

Ծառերին թուփ չըմընաց,  

Դարդիս դարման տանելեն։  

  

 *Հա՛, տըվե՛ք…*  

  

Սև ամպը գըցել ա հով,  

Վա՜յ.  

Մութը տըվել ա իմ քով.  

Վա՜յ.  

Տեսնո՛ւմ էք՝ ինձ պատել ա  

Էս անիրավ արյուն ծով։  

   

*Հա՛, տըվե՛ք…*  

  

Նըստած տեղիս քար չունիմ,  

Վա՜յ,  

Էրված սըրտիս ճար չունիմ.  

Վա՜յ,  

Ա՜յ անօրեն, փուչ աշխարհ,—  

Բաղ ունիմ ու բար չունիմ։  

  

 *Հա՛, տըվե՛ք…*

Ծանոթագրություններ
------------------

1. ↑  Կոմիտաս Վարդապետ (1912). *Հայ Գեղջուկ Երգեր, գրի առավ և դաշնակեց Կոմիտաս Վարդապետ №. 23-32*. Լայպցիգ: Breitkopf und Härtel. p. 30.
2. ↑  Խմբագիր՝ Ռոբերտ Աթայան (1960). *Կոմիտաս, երգերի ժողովածու*. Երևան: Հայպետհրատ, Հայկական ՍՍՌ Գիտությունների ակադեմիայի Արվեստի ինստիտուտի կողմից.
3. ↑  Կոմիտաս վարդապետ, Մանուկ Աբեղյան (1904). *Հազար ու մի խաղ*. Վաղարշապատ.
4. ↑  Կոմիտաս (2015). *Հազար ու մի խաղ* (PDF). Երևան: «Կուլտուրալ ռենեսանս» հիմնադրամ. p. 208. Արխիվացված է the original (PDF) 2019 թ․ փետրվարի 14-ին. Retrieved 2019 թ․ փետրվարի 1.
5. ↑  Մարգարիտ Բրուտյան (2014). *Հայ ժողովրդական երաժշտական ստեղծագործություն, Գեղջկական երգ* (PDF). Երևան: Երևանի Կոմիտասի անվան պետական կոնսերվատորիա, Հայ երաժշտական ֆոլկլորագիտության ամբիոն.
**Աննա Բարբարա Ռեյնհարտ** (գերմ.՝ Anna Barbara Reinhart, հուլիսի 12, 1730(1730-07-12), Վինտերտուր, Ցյուրիխ, Շվեյցարիա - հունվարի 5, 1796(1796-01-05), Վինտերտուր, Ցյուրիխ, Շվեյցարիա), շվեյցարացի մաթեմատիկոս։

Կենսագրություն
--------------

Մանուկ հասակում ձիուց ընկնելու հետևանքով Բարբարան ծանր վնասվածք է ստացել և մինչև կյանքի վերջ երկար ժամանակ գամված է եղել անկողնուն։ Նրան բուժող բժիշկը նկատել է աղջկա հակումը դեպի մաթեմատիկան և սկսել է պարապել նրա հետ։ Աննա Բարբարան մաթեմատիկա է ուսումնասիրել Լեոնարդ Էյլերի, Գաբրիել Կրամերի, Պիտեր վան Մուշենբրուկի, Ժերոմ դե Լալանդի և այլոց գրքերից, նամակներ է գրել, երբեմն նրան այցելել են իր ժամանակի բազմաթիվ ականավոր գիտնականներ, մաթեմատիկայի դասեր են տվել։ Ժամանակի ընթացքում Աննա Բարբարան ճանաչվել է որպես հեղինակություն իր բնագավառում։

Ռեյնհարտի ստեղծագործությունների ձեռագրերը չեն պահպանվել։ Նա խմբագրել է իր ժամանակակիցների մի քանի գիտական աշխատություններ, գրել է Իսահակ Նյուտոնի «Բնական փիլիսոփայության մաթեմատիկական սկզբունքները» հիմնարար աշխատության մեկնաբանությունները, որը, սակայն, կորել է նրա մահից հետո։

Աննա Ռեյնհարտի 4 պատկերներ նկարված անհայտ նկարչի կողմից
Ռեյնհարտի որոշ ժամանակակիցներ, օրինակ՝ Դանիել Բեռնուլին, բարձր են գնահատել նրա գիտական աշխատությունները և նրան վեր են դասել Էմիլի դյու Շատլեից։

Աննա Բարբարա Ռեյնհարտը մահացել է 1796 թվականին 65 տարեկան հասակում հոդատապի սրացումից և մանկության տարիներին ստացած վնասվածքի հետևանքներից։

Հիշատակ
-------

2003 թվականին, Բարբարա Ռեյնհարտի հայրենի Վինտերտուր քաղաքում փողոց է անվանակոչվել նրա անունով։

Գրականություն
-------------

* Hause, Kaspar/Fehr, Max: Die Familie Reinhart in Winterthur, Winterthur 1922, S. 137–139, 223.
* Widmer, Urs: Vier Winterthurer Frauenpersönlichkeiten, in: Winterthurer Jahrbuch 1994, S. 35–41, 36–38.
* Wolf, Rudolf: Biographien zur Kulturgeschichte der Schweiz. Bd. 1, Zürich 1858, S. 341–350.

Ծանոթագրություններ
------------------

1. 1 2 3 4  FemBio տվյալների շտեմարան (գերմ.)
2. 1 2  Anna Barbara Reinhart
3. 1 2  ANNA BARBARA REINHART (1730-1796)

Արտաքին հղումներ
----------------

* Anna Barbara Reinhart
* Anna Barbara Reinhart

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Շվեյցարական կենսագրական |
|  |
| Չափորոշչային վերահսկողություն | GND: 104632456X · VIAF: 306263247 · WorldCat VIAF: 306263247 |

 |
Արևելյան կիսագունդ
**Արևելյան կիսագունդ,** Երկրի կիսագունդն է, գտնվում է Գրինվիչի միջօրեականից արևելք և 180° միջօրեականից արևմուտք։ Արևելյան կիսագնդի միջօրեականները կոչվում են արևելյան երկայնություն։ Արևելյան կիսագնդի մաս են համարվում Եվրասիայի Գրինվիչից արևելք գտնվող մասը (բացի Չուկոտկա թերակղզու մի փոքր մաս), Աֆրիկայի, Անտարկտիդայի մեծ մասը, Հնդկական Օվկիանոսը, Ավստրալիան և Ատլանտյան ու Խաղաղ օվկիանոսների մասերը։

Բնակչություն
------------

Երկրագնդի բնակչության 82% -ը ապրում է արևելյան կիսագնդում, իսկ 18% - ը՝ արևմտյան կիսագնդում։

Աշխարհագրություն
----------------

Արևելյան կիսագնդի կենտրոնը գտնվում է Հնդկական օվկիանոսում՝ հասարակածի և արևելյան երկայնության 90-րդ միջօրեականի հատման կետում, Արևելահնդկական լեռնաշղթայում։ Կենտրոնին ամենամոտ ցամաքային տարածքը Սիմելու կղզին է 2°35′ հս․ լ. 96°05′ ավ. ե.HGЯOL։

Արևելյան կիսագնդի հողային զանգվածն ավելի մեծ է քան արևմտյան կիսագնդինը, ինչպես նաև բնակավայրերն արևելյան կիսագնդում արևմտյանի համեմատ բավականին շատ են։

Արևելյան կիսագունդը ներկված է դեղինով
Այս կոնվենցիան հիմնադրվել է 1884 թվականին, Վաշինգտոնում կայացած Միջազգային միջօրեական համաժողովում, որտեղ ընդունվել են Կանադայի երկաթուղային ինժեներ սըր Սենդֆորդ Ֆլեմինգի ստանդարտ ժամանակի հասկացությունները։ Այս կիսագնդերը չեն համապատասխանում որոշակի մայրցամաքներին։ Արևմտյան Եվրոպայի, Արևմտյան Աֆրիկայի, Օվկիանիայի և Ռուսաստանի ծայրահեղ հյուսիս-արևելքի մասերը գտնվում են Արևմտյան կիսագնդում, առանձնացնելով այն մայրցամաքներից, որոնք "Արևելքի" և "Արևմուտքի" աշխարհաքաղաքական կառույցների մեծամասնության համար վիճելի են հանդիսանում։
Հետեւաբար, 20 ° W միջօրեականը և տրամագծորեն հակառակ 160°E հաճախ օգտագործվում են ոչ միայն ֆիզիկայում և նավարկությունում, որոնք ներառում են ոչ միայն եվրոպական և աֆրիկյան հիմնական հողերը, այլև ներառում է մի փոքր մասը հյուսիսարևելյան Գրենլանդիայի (սովորաբար համարվում է Հյուսիսային Ամերիկայի մասը) և բացառում մեծ մասը Արևելյան Ռուսաստանի և Օվկիանիայի (օրինակ, Նոր Զելանդիա)։ Մինչև գլոբալ ընդունումը, բազմաթիվ պարզմիջօրեականներ են տեղադրվել տարբեր երկրներում, որտեղ ժամանակը որոշվում է տեղական կեսօրին (այսպիսով՝ տեղական միջօրեական)։

Տես նաև
-------

* Արևմտյան կիսագունդ
* Հյուսիսային կիսագունդ
* Հարավային կիսագունդ
* Երկրի կիսագնդերը

Արտաքին հղումներ
----------------

* Olson, Judy M. «Projecting the hemisphere Archived 2007-08-14 at the Wayback Machine.», ch. 4 from *Matching the map projection to the need Archived 2007-08-18 at the Wayback Machine.*.
* Robinson, Arthur H. & Snyder, John P. eds. 1997. Bethesda, MD: Cartography and Geographic Information Society, American Congress on Surveying and Mapping.
* *Eastern Hemisphere*. «Merriam-Webster’s Geographical Dictionary», 3rd ed. 2001. Springfield, MA: Merriam-Webster, Inc. p. 340.

Ծանոթագրություններ
------------------

1. ↑  How Much of Humanity is in Your Hemisphere? - Brilliant Maps

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: sh85040608 · Microsoft: 2775921472 · NKC: ge928185 |

 |
**Bigelow Aerospace**, մասնավոր ընկերություն, որն զբաղվում է տիեզերական զբոսաշրջությամբ։ Ընկերությունը հիմնադվել է 1999 թվականին Ռոբերտ Բիգելոուի կողմից և մեծ մասամբ ֆինանսավորվում նրա անձնական միջոցներից։ 2010 թվականին Բիգելոուն ընկերության մեջ է ներդրել 180 մլն դոլար։

Պատմություն
-----------

Այժմ չեղյալ հայտարաված TransHab մոդուլի NASA-ի դիզայնը
### Genesis I

2006 թվականի հուլիսի 12-ին ժամը 17։53-ին ընկերությունը 500 կմ բարձրությամբ ուղեծրով արձակեց առաջին մոդուլը՝ Genesis I-ը։ Արձակումը տեղի է ունեցել «Դոմբարովսկիյ» դիրքավորման կայանի (Օրենբուրգի մարզ) «Դնեպր» կրող հրթիռի օգնությամբ։ Մոդուլի քաշը 1400 կգ է, երկարությունը՝ մոտավորապես 4 մետր, տրամագիծը՝ 1․9 մետր։ Ուղեծիր դուրս գալուց հետո նրա տրամագիծը պետք է կրկնապատկվեր։ Այդ օրն ավելի ուշ ընկերությունը հաստատեց, որ արձակումը անցել է առանց նկատողությունների և ուղեծիր դուրս գալուց հետո մոդուլը հաջողությամբ բացվել է։

### Genesis II

2007 թվականի հունիսի 28-ին, Երևանի ժամանակով ժամը 18։02-ին, «Դնեպր» անունը կրող հրթիռը ուղեծիր է հանել Genesis II մոդուլը։ 2007 թվականի հունիսի 29-ին, Երևանի ժամանակով ժամը 00։02-ին, Լաս Վեգասում գտնվող թռիչքների կառավարման կենտրոնից առաջին անգամ կապ է հաստատվել մոդուլի հետ։ Նոր մոդուլը չափերով նման է Genesis I մոդուլին։ Տարբերությունը սարքավորման մեջ է․ Genesis II մոդուլը ունի լրացուցիչ ընկալող-հաղորդող սարք և ավիոնիկա։ Բացի այդ, մոդուլի վրա տեղադրված են 22 տեսախցիկ։ Մոդուլի մեջ գտնվում են տարբեր իրեր, որոնք տիեզերք են ուղարկվել «Fly your stuff» ծրագրով, որի համաձայն յուրաքանչյուր մարդ կարող է մոդուլի տախտակամածում դնել ոչ մեծ իր՝ վճարելով 295 ամերիկյան դոլար։ Մոդուլի տախտակամածին կա նաև «Բինգո» խաղի մեքենա։

Ծանոթագրություններ
------------------

1. ↑  "Bigelow Aerospace — космические станции, отели, лунные базы в аренду | Новости Hardware — 3DNews — Daily Digital Digest". Արխիվացված է the original 2019 թ․ օգոստոսի 10-ին. Retrieved 2019 թ․ օգոստոսի 10. `{{cite web}}`: no-break space character in `|title=` at position 18 (help)
2. ↑  "Launch of Genesis I Pathfinder Ushers in a New Era of Commercial Space Development". *SpaceFellowship.com*. 2006 թ․ հուլիսի 15. Retrieved 2007 թ․ մարտի 12.
3. 1 2  "Gensis Program". Bigelow Aerospace. Retrieved 2019 թ․ հունվարի 14.
4. ↑  Ingham, Jay (2007 թ․ փետրվարի 13). "Genesis I Vehicle Performance Update". *BigelowAerospace.com*. Արխիվացված է the original 2007 թ․ դեկտեմբերի 8-ին.

Արտաքին հղումներ
----------------

Genesis II արձակումը Archived 2010-08-31 at the Wayback Machine. 2 հունիսի, 2007

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Մեծ նորվեգական |

 |
**Coco Mademoiselle**, Շանել ապրանքանիշի կանանց բույր, որը արտադրվել է 2001 թվականին։ Բույրը հորինել է Ժակ Պոլջենը, ով 1978 թվականին աշխատում էր Շանել ընկերությունում։ Այս բուրմունքը 2008 թվականին արժանացել է FiFi Award  օծանելիքային մրցանակին` Լավագույն հեռուստատեսային գովազդային հոլովակ անվանակարգում։

Coco Mademoiselle le Film
-------------------------

2007 թվականին Շանել ընկերությունը թողարկել է բուրմունքի նոր բրենդային գովազդային արշավը`մինի-ֆիլմ, որտեղ Քիրա Նայթլին մարմնավորել է Կոկո Շանելին։ Հոլովակի ռեժիսորը BAFTA մրցանակի դափնեկիր Ջո Ռայթն էր, ով արդեն աշխատել էր Քիրա Նայթլիի հետ, «Հպարտություն և նախապաշարմունք» (2005) և « Քավություն» (2007) ֆիլմերում։ Գովազդային մինի-ֆիլմի երաժշտական թեման 1965 թվականի Նաթ Քինգ Քոլի «L-O-V-E» երգի Ջոսս Սթոունի քավր տարբերակն էր։ Հոլովակը ստացել է FiFi Award մրցանակ՝ 2008 թվականի լավագույն հեռուստատեսային գովազդային հոլովակ անվանակարգում։

2011 թվականի մարտին Շանելը ներկայացրել է նոր գովազդային ֆիլմ՝ Քիրա Նայթլիի մասնակցությամբ։ Ռեժիսորը կրկին Ջո Ռայթն էր։ Որպես սաունդթրեք օգտագործվել է Ջեյմս Բրաունի «It’s a Man’s Man’s World» երգը՝ Ջեյմս Սթոունի կատարմամբ (1965):

Բույրի կազմը
------------

Coco Mademoiselle բուրմունքը բաղկացած է հետևյալ օծանելիքային նոտաներից`

* **Վերին նոտաներ**` նարնջենի, մանդարին, ներոլի և բերգամոտ
* **Սրտի նոտաներ**` պատկառուկ, հասմիկ, թուրքական վարդ և իլանգ-իլանգ
* **Պահեստային նոտաներ**` բպաչուլի, օպօպօնաքս, վանիլ, վետիվեր և սպիտակ մուշկ

Բույրերի տարբերություններ
-------------------------

Այժմ բուրմունքը հասանելի է երեք տարբերակներով`

* Օծանելիքի ջուր (2001)
* Զուգարանի ջուր (2002)
* Օծանելիք (2005)

Բույրի դեմքը
------------

Մի ժամանակ Coco Mademoiselle բույրի դեմքը հանդիսանում էր Անուկ Լեպերը և Քեյթ Մոսը։ Այժմ բուրմունքը ներկայացնում է Քիրա Նայթլին ։ 2008 թվականին մամուլում լուրեր են հայտնվել, որ Շանելը պատրաստվում է փոխարինել Քիրա Նայթլիին և 3 մլն ֆունտ ստեռլինգի պայմանագիր Էմմա Ուոթսոնի հետ, սակայն ընկերությունը պաշտոնապես մերժել է այս տեղեկությունը։

Տես նաև
-------

* Chanel No. 5

Ծանոթագրություններ
------------------

1. ↑  Coco Mademoiselle Chanel аромат - аромат для женщин 2001
2. ↑  "Кира Найтли в рекламе парфюма Coco Mademoiselle". multibrand.ru. Արխիվացված է the original 2012 թ․ հուլիսի 4-ին. Retrieved 2017 թ․ նոյեմբերի 14.
3. ↑  "Chanel - Coco Mademoiselle". Heavenly Perfumes. Արխիվացված է the original 2008 թ․ հուլիսի 28-ին. Retrieved 2008 թ․ հուլիսի 8.
4. ↑  "Chanel: 'No contract' for Harry Potter's Emma Watson — Telegraph". Արխիվացված է the original 2009 թ․ փետրվարի 4-ին. Retrieved 2017 թ․ նոյեմբերի 14.
բաուշինգերի էֆեկտի գրաֆիկային պատկեր
**Բաուշինգերի էֆեկտ**, անվանվել է գերմանացի ինժեներ մեխանիկ Իոհան Բաուշինգերի անունով, պլաստիկ դեֆորմացիայի ենթարկված նյութի համեմատականության, առաձգականության և հոսունության սահմանների փոքրացման երևույթ՝ հակառակ ուղղությամբ բեռնավորման դեպքում։

Օրինակ, ձգման պլաստիկ դեֆորմացիայի ենթարկված մետաղե ձողի սեղմման առաձգականության սահմանը զգալիորեն փոքր է նախապես չդեֆորմացված ձողի առաձգականության սահմանից։

Բաուշինգերի էֆեկտը ի հայտ է գալիս նաև ձողի նախ մի, ապա՝ հակառակ ուղղությամբ պլաստիկ ոլորման դեպքում։ Բացատրվում է նյութի (մետաղի) բյուրեղային կառուցվածքով։

Ծանոթագրություններ
------------------

1. ↑  Soboyejo, Wole O. (2003). "7.12 Dislocation Pile-ups and Bauschinger Effect". *Mechanical properties of engineered materials*. Marcel Dekker. ISBN 0-8247-8900-8. OCLC 300921090.

Գրականություն
-------------

Wyrzykowski J.W. Pleszakow E. Sieniawski J. Odkształcanie i pękanie metali. — Warszawa: Wydawnictwa Naukowo-Techniczne, 1999. — 406.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 342)։*  |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 118777515 |

 |
**Աֆրասիաբ Բադալբեկլի**(ադրբ.՝ Əfrasiyab Bədəlbəyli), (ապրիլի 6 (19), 1907, Բաքու, Ռուսական կայսրություն - հունվարի 6, 1976(1976-01-06), Բաքու, Ադրբեջանական ԽՍՀ, ԽՍՀՄ), ադրբեջանցի դասական կոմպոզիտոր և դիրիժոր, Ադրբեջանական ԽՍՀ-ի ժողովրդական արտիստ (1960)։ Եղել է ադրբեջանական, ռուսական և արևմտաեվրոպական կոմպոզիտորների օպերաների և բալետների դիրիժոր։ Առաջին ադրբեջանական բալետի՝ «Կույսի աշտարակ»-ի (1940) հեղինակն է։ Նա նաև բազմաթիվ օպերաների և սիմֆոնիկ պոեմների հեղինակ է։

Կենսագրություն
--------------

Աֆրասիաբ Բադալբեկլին ծնվել է 1907 թվականին ապրիլի 19-ին Բաքվում։ Նա սովորել է Բարձրագույն մանկավարժական ինստիտուտում, Բաքվի թատերական քոլեջում, Ադրբեջանի պետական համալսարանի արևելագիտության ֆակուլտետում և Լենինգրադի կոնսերվատորիայում։ 20 տարեկանում Աֆրասիաբը երաժշտություն է գրում Ջաֆար Ջաբբարլու «Կրակի հարսը» պիեսի համար։ Երկար ժամանակ աշխատել է Մոսկվայի և Լենինգրադի Օպերայի և Բալետի թատրոններում որպես դիրիժորի օգնական։ 1938-ից մինչև իր կյանքի ավարտը նա աշխատել է որպես դիրիժոր, Ադրբեջանի օպերայի և բալետի պետական ակադեմիական թատրոնում։ 
1940 թվականից հանդիսանում է արվեստի վաստակավոր գործիչ, իսկ 1960 թվականից՝ Ադրբեջանական ԽՍՀ-ի ժողովրդական արտիստ։ 
Աֆրասիաբ Բադալբեկլին մահացել է 1976 թվականի հունվարի 6-ին Բաքվում։

Ստեղծագործություններ
--------------------

Արևելքում առաջին բալետը «Կույսի աշտարակի»
Աֆրասիաբ Բադալբեկլին ադրբեջանական առաջին բալետի հեղինակն է։ Աֆրասիաբ Բեդելբեկլը սովորել է ջութակ նվագել Լ. Բրեթանիսկու դասարանում։ Նա նաև կարողացավ կատարյալ նվագել թառ։ 1928 թվականին հունվարի 1-ին Աֆրասիաբ Բադալբեկլին սկսեց աշխատել որպես թարգմանիչ «Կոմունիստ» թերթում։ 1930 թվականի մայիսի 15-ին Աֆրասիաբ Բադալբեկլին հրավիրվել է Մ.Ֆ.Ահունդովի անվան Մեծ թատրոն։ 

* 1931 թ․- Ջաֆար Ջաբարլու «Ալմաս», «1905 թվականին», «Յաշար» պիեսները,
* 1933 թ․-Ա․Աֆինոգենովի «Վախը» պիեսը
* 1934 թ․-Միրզա Ախունդովի «Հաջի Գարա» պիեսը
* 1935 թ․-Միրզա Ախունդովի «Մյուսյո Ժորդան» պիեսը

Աֆրասիաբ Բադալբեկլին 1932 թվականին ընդունվել է Մոսկվայի կոնսերվատորիայի դիրիժորական ֆակուլտետ ՛պրոֆեսիոնալ երաժշտական կրթություն ստանալու համար։

Գրականություն
-------------

* «В связи с концертом Афрасияба» («Əfrasiyabın konserti münasibətilə») // «Коммунист» : газета. — 1933.
* М. Ибрагимов. «Ценный подарок» // «Коммунист» : газета. — 1940.
* А. Аббасов. «Опера в духе современности» («Müasir ruhlu operamız») // «Азербайджанская молодёжь» : газета. — 1970.
* Й. Пашаева. «Афрасияб Бадалбейли и народная музыка» = «Əyrasiyab Bədəlbəyli və Azərbaycan xalq musiqisi». — Баку: «Нурлан», 2002.

Ծանոթագրություններ
------------------

1. ↑  Աֆրասիաբ Բադալբեկլի
2. ↑  Աֆրասիաբ Բադալբեկլու արխիվային ֆոնդը
3. ↑  Առաջին ադրբեջանական բալետի հեղինակը
4. ↑  Կոմպոզիտորի կյանքը

Արտաքին հղումներ
----------------

* https://www.webcitation.org/60w8j6ERe?url=http://www.biografija.ru/show\_bio.aspx?ID=7109 Աֆրասիաբ Բադալբեկլի(չաշխատող հղում)
Եվրոպական ռազմական դաշինքները մինչ Առաջին համաշխարհային պատերազմը – Անտանտ և Եռյակ դաշինք
Երկու ռազմական դաշինքները (ՆԱՏՕ և Վարշավայի պայմանագրի կազմակերպություն) Եվրոպայում Սառը պատերազմի ընթացքում
**Ռազմական դաշինքը** միջազգային պայմանագիր է ազգային անվտանգության ապահոցման նպատակով, որով կողմերը համաձայնվում են փոխադարձ պաշտպանության և աջակցության ճգնաժամային իրավիճակում, սակայն մինչ ճգնաժամը։ Ռազմական դաշինքները տարբերվում են կոալիցիաներից, ոչ վերջինս ձևավորվում է երբ ճգնաժամն արդեն առկա է։

Ռազմական դաշինքները կարող են դասակարգվել որպես պաշտպանական պակտեր, չհարձակման պայմանագրեր։ Դաշինքները կարող են լինել գաղտնի (սովորաբար կնքվում էին 1870-ից 1916 թվականներին) կամ հանրային։

Բնորոշումներ
------------

Ռազմական դաշինքները կարող են կապվել կոլեկտիվ անվտանգության համակարգերի հետ, սակայն բնույթով կարող են տարբեր լինել։ 1950-ական թվականներին ԱՄՆ Պետական դեպարտամենտի հուշագրով բացատրվեց տարբերությունը պատմականորեն։ Դաշինքները ձևավորվում են «կողմերի համապատասխան ազգայնական շահերը առաջ տանելու համար և նախատեսում էին համատեղ ռազմական գործողություններ, եթե կողմերից մեկը այդպիսի նպատակներ հետապնդելով ներքաշվի պատերազմի մեջ։» Կոլեկտիվ անվտանգության պայմանագիրը «ուղղված չէ որևէ մեկի դեմ, այն ուղղված է ագրեսիայի դեմ։ Դրա նպատակը չէ փոխել ուժերի դասավորվածությունը»։

Ռազմական դաշինքի մեջ մտնելու պետությունների ակնհայտ նպատակն է պաշտպանվել այլ երկրներից։ Ակնուամենայնից երկրները նաև մտնում եմ ռազմական դաշինքի մեջ, որպեսզի հարաբերությունները պարզեն հատուկ պետության հետ կամ հակամարտություն հրահրեն հատուկ պետության դեմ։

Ծանոթագրություններ
------------------

1. 1 2  Bergsmann, Stefan (2001). "The Concept of Military Alliance" (PDF). *Small States and Alliances*. pp. 25–37. ISBN 978-3-7908-2492-6. 978-3-662-13000-1 (Online)
2. ↑  Krause, Volker; Singer, J. David (2001). "Minor Powers, Alliances, And Armed Conflict: Some Preliminary Patterns" (PDF). *Small States and Alliances*. pp. 15–23. ISBN 978-3-7908-2492-6. (978-3-662-13000-1 (Online)
3. ↑  Kuo, Raymond (2019 թ․ մայիսի 16). "Secrecy among Friends: Covert Military Alliances and Portfolio Consistency". *Journal of Conflict Resolution* (in անգլերեն). **64**: 63–89. doi:10.1177/0022002719849676. ISSN 0022-0027.
4. ↑  Tucker, Robert; Hendrickson, David C. (1992). *The Imperial Temptation: The New World Order and America's Purpose*. Council on Foreign Relations. pp. 64–65.
5. ↑  Weitsman. *Dangerous Alliances*. pp. 18–19.
**Բաբերդ**, գավառ Արևմտյան Հայաստանում, Էրզրումի վիլայեթում։

Կենտրոնը Բաբերդ քաղաքն է։

Աշխարհագրություն
----------------

Գտնվում էր վիլայեթի հյուսիսարևմտյան մասում՝ Ճորոխ գետի վերին հոսանքի տարածքում։ Հյուսիսից Բաբերդը սահմանակից էր Խաղտյաց լեռներին, արևմուտքից՝ Տրապիզոնի վիլայեթին, հարվաից Էրզրումի, իսկ արևելքից Սպերի գավառներին։

Գավառն ունի ջրի առատ պաշար, արգավանդ հողատարածություններ և ընդարձակ անտառներ։

Գավառակով է անցնում Ճորոխը իր մի քանի վտակներով։ Ճորոխ գետի վրա նույնիսկ լաստեր կարելի է օգտագործել։

Բնակչություն
------------

1880 թվականին ուներ 141 գյուղ՝ 18710 հայ, թուրք և հույն բնակիչներով։ Հայերի թիվը կազմում էր 4472 մարդ։ 1898 թվականին ուներ 180 գյուղ՝ 65000 բնակչով, որից 13000-ը հայեր էին։ Գյուղերից 29-ը հայաբնակ էին։

1915 թվականին գավառում ապրում էր 17000-19000 հայեր։ Նրանց մեծ մասը դարձան 1915 թվականի Մեծ եղեռնի զոհեր։

Տնտեսություն
------------

Բնակչության հիմնական զբաղմունքը անասնապահությունն ու երկրագործությունն էր։

Պատմամշակութային կառույցներ
---------------------------

Բաբերդն ուներ 2 վանք և 30 հայկական եկեղեցիներ։

Տես նաև
-------

* Բաբերդի գավառակ
* Էրզրումի նահանգի հայաբնակ բնակավայրեր

Ծանոթագրություններ
------------------

1. ↑  «Հայաստանի և հարակից շրջանների տեղանունների բառարան», հտ 1, էջ 526-527

Աղբյուրներ
----------

* «Հայաստանի և հարակից շրջանների տեղանունների բառարան» (5 հատորով), 1986-2001 թթ. Երևանի Համալսարանի հրատարակչություն

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Էրզրումի վիլայեթ |
| --- |
|  |
| Բայազետի գավառ | Աթմանլու • Ալաշկերտ • Այնթապ • Բայազետ • Դիադին • Կարաքիլիսա |
|  |
| Երզնկայի գավառ | Երզնկա • Կամախ • Կերճանիս • Կուրուչայ • Ղուզուջան |
|  |
| Էրզրումի գավառ | Բաբերդ • Բասեն • Դերջան • Էրզրում • Թորթում • Խնուս • Կիսկիմ • Մամրվան • Սպեր • Քղի |
|  |
| Այլ | Բաբերդի գավառ • Խնուսի գավառ |
|  |
| Պորտալ:Արևմտյան Հայաստան |

 |
«**Բատրակներ**» (ռուս.՝ Батраки), ռուս խորհրդային գրող Միխայիլ Ալեքսանդրովիչ Շոլոխովի պատմվածքը՝ գրված 1926 թվականին։

Հրապարակման պատմություն
-----------------------

«Բատրակներ» պատմվածքն առաջին անգամ լույս է տեսել «Կոմսոմոլիա» ամսագրում 1926 թվականին, № 10. Պատմվածքն ընդգրկվել է «Լազուր տափաստան» ժողովածուում 1926 թվականի օգոստոսին։

Նկարագրություն
--------------

Ստեղծագործության ծավալն ու կոմպոզիցիոն կառուցվածքը (բաղկացած է 19 փոքր գլուխներից), զարգացող սյուժեի անշտապ ինտոնացիան այն դարձնում են վիպակին մոտ։ Չնայած պատմվածքի պլակատայնությանը (երկու հակապատկեր հերոսների «խոսող» ազգանունները՝ «Բոյցով» և «Բլագուրոդով») և ագիտացիոն բնույթին (պատմություն գյուղական կոմսոմոլի խնդիրների և դրանց լուծման ուղիների մասին), մի շարք տեսարաններում (Ֆեոդորի հոր՝ Նաում Բոյցովի մահը, գլխավոր հերոսի կյանքը Բլագուրոդովի մոտ և այլն) դրսևորում է Շոլոխովի գրական աճը, ով այդ ժամանակ արդեն աշխատում էր Խաղաղ Դոն վեպի վրա։ Ստեղծագործությունը լի է Դոնի շրջանի լանդշաֆտային էսքիզներով, ընթացիկ իրադարձություններով, որոնք ստվերում են դրանց ներքին նշանակությունը և ճիշտ երանգ հաղորդում պատմվածքին։

Սյուժե
------

Պատմության հիմքում ընկած է բատրակ Ֆեոդոր Բոյցովի պատմությունը, որի հայրը մահանում է ողբերգորեն, իսկ նրա մայրը գնում է ողորմություն մուրալու։ Խրենովսկի ավանի տիրոջ՝ Զախար Դենիսովիչ Բլագուրոդովի մոտ ուժերից վեր երկու ամիս ծառայելուց և գումար չստանալուց հետո Ֆեոդորը մտնում է Դուբովսկու խուտորի կոմերիտական կազմակերպության մեջ, իր «արյունակից հարազատների» մոտ և շուտով դառնում է կոմերիտմիության անդամ։ Հետագայում Բոյցովը դատի է տալիս Բլագուրոդովին՝ շահում է դատը և մի փոքր տուժելով գյուղի կուլակներից, կազմակերպում է Խրենովսկու կոմերիտմիության բջիջը։

Նախատիպեր
---------

Գլխավոր հերոսի՝ Ֆեոդոր Բոյցովի կերպարը նման է Միխայիլ Շոլոխովի «Ալյոշկայի սիրտը» պատմվածքի գյուղական թշվառ տղայի՝ Ալեքսեյ Պոպովի ավելի վաղ պատկերին։

Գեորգի Սիվովոլովի կարծիքով Զախար Դենիսովիչ Բլագուրուդովի կերպարում «հեշտ է կռահել Յակով Ալեքսեևիչ Դուդարևի պատկերը», «հարուստ կարգինսկցի կազակներից մեկը, ով խորհրդային իշխանության օրոք ուներ մեծ տնտեսություն և վարձու աշխատողներ։ Վրդովված բատրակները նրա վրա էին նետում «կարմիր աքաղաղին», հրդեհում էին խոտի դեզերը, ջարդում կալսիչ մեքենան, բայց համառ տերը նորից կարգի էր բերում կտավե երկար վերնաշապիկը և ոտաբոբիկ դուրս գալով բակ՝ կարգի էր հրավիրում աշխատողներին։

Ծանոթագրություններ
------------------

1. ↑  Сивоволов, Г. Я. Михаил Шолохов: Страницы биографии.― Ростов н/Д.: Кн. изд-во, 1995. ― С. 252

Աղբյուրներ
----------

* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9

Արտաքին հղումներ
----------------

* Батраки Archived 2017-10-29 at the Wayback Machine.
* Батраки.
**Բադմինտոն հաուս** (*Badminton House*), քաղաքամերձ տուն և առաջին դասի շինություն։ 17-րդ դարի վերջից եղել է Բեֆորտների անգլիական դքսության հիմնական նստավայրը, երբ Սոմերսեթ ընտանիքը տեղափոխվեց այստեղ Ռագլան միջնադարյան ամրոցից։

Գլյուկսթերշիրում գտնվող ներկայիս տունը կառուցվել է 18-րդ դարի սկզբին՝ ավելի հին շենքերի հիման վրա, ըստ Ուիլյամ Քենթի պալատական նախագծի։ Երկրորդ համաշխարհային պատերազմի տարիներին Մարիա Թեքցիը Բոուֆորտի դքսության թույլտվությամբ գրավել է առանձնատունը։ Մեր ժամանակներում այստեղ անցկացվում են պատմական ֆիլմերի նկարահանումներ, ինչպիսիք են «Օրվա մնացած մասը» և « Պեռլ Հարբոր»։ Բադմինտոն հաուսը վաղուց հայտնի է եղել իր մարզական ավանդույթներով`աղվեսի որս, ձիասպորտի տարեկան իրադարձություններ և բադմինտոնի խաղ, որն իր անունը ստացել է այս վայրից։ 2014 թվականին ԶԼՄ-ները հայտնել են, որ շինության մոտ գտնվող տնամերձ հողատարածքը գրավում է հրապարակային սեքսի սիրահարներին, որոնք այնտեղ տրվում են սեռական հաճույքների։

Գրականություն
-------------

* Chisholm, Hugh, ed. (1911). "Badminton". *Encyclopædia Britannica* (in անգլերեն). Vol. 3 (11th ed.). Cambridge University Press. p. 189.

Ծանոթագրություններ
------------------

1. ↑  Կաղապար:NHLE
2. ↑  Группы любителей публичного секса с крыльями эльфов и в пачках балерин затерроризировали жителей английской усадьбыշ

Արտաքին հղումներ
----------------

* Բադմինտոն հաուսի պաշտոնական կայքը
* Բադմինտոնը Հաուսi պատմությունը
* Բադմինտոն Հաուսում անցկացվող միջոցառումների կայք

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) |

 |
**Աննա Մարիա Կորացա Բիլդտ** (շվեդ.՝ Anna Maria Corazza Bildt, մարտի 10, 1963(1963-03-10), Հռոմ, Իտալիա), իտալական ծագումով շվեդ քաղաքական գործիչ, Եվրոպական խորհրդարանի պատգամավոր 2009 թվականից։ 2003 թվականից մտնում է Չափավոր կոալիցիոն կուսակցության կազմի մեջ։

Կենսագրություն
--------------

Սովորել է հռոմեական լա Սապիենցա համալսարանի քաղաքական գիտություններ բաժնում։ Նա նաև ուսումնասիրել է Սան Դիեգոյի համալսարանի ճգնաժամային կառավարումը և Կոլումբիայի համալսարանում ռազմավարական պլանավորումը։

Պրակտիկան անցել է ՅՈՒՆԵՍԿՕ-ում, ավելի ուշ աշխատել է Իտալիայի արտաքին գործերի նախարարությունում, եղել է նաև ՏՀԶԿ-ի ներկայացուցիչը Փարիզում։ 1991 թվականից աշխատել է Ժնևի Միավորված ազգերի կազմակերպությունում։ Մինչև 2001 թվականը գործունեություն է ծավալել նախկին Հարավսլավիայում։ Այնտեղ նա ծանոթացել է Շվեդիայի նախկին վարչապետի և նրա ապագա ամուսնու՝ Կարլ Բիլդտի հետ, որը զբաղեցնում էր Բոսնիայի և Հերցեգովինայի գերագույն ներկայացուցչի պաշտոնը։

ՄԱԿ-ում աշխատելուց հետո՝ նա Շվեդիայի Կարմիր Խաչի խորհրդի անդամ էր (2003-2008 թվականներ)։ Սկսել է իր սեփական բիզնեսը Շվեդիայում, այդ թվում՝ իր ընկերության շրջանակներում, նա իտալական սնունդ է վաճառում համացանցում։ Շվեդիայում կառավարել է Իտալական առևտրի պալատը։

Շվեդիայում 2009 թվականի եվրոպական ընտրությունների արդյունքներով՝ Աննա Մարիա Կորացա Բիլդտն ընտրվել է Եվրոպական խորհրդարան։

Հայացքներ
---------

Եվրախորհրդարանում Աննա Մարիա Կորացա Բիլդտը ակտիվ պրոուկրաինական դիրքորոշում է զբաղեցնում և հանդես է գալիս հակառուսական պատժամիջոցների օգտին։ Նշվում է, որ ցուցակում ընդգրկված են Եվրամիության 89 ներկայացուցիչներ, որոնց մուտքը Ռուսաստան արգելվել է 2015 թվականի մայիսին։

Ծանոթագրություններ
------------------

1. 1 2 3 4  Գերմանիայի ազգային գրադարանի կատալոգ (գերմ.)
2. ↑  Anna Maria Corazza Bildt Archived 2018-04-06 at the Wayback Machine. // tidningenkarriar.se
3. ↑  "Val till Europaparlamentet — Personröster". Արխիվացված է the original 2009 թ․ հունիսի 8-ին. Retrieved 2019 թ․ օգոստոսի 6. `{{cite web}}`: no-break space character in `|title=` at position 27 (help)
4. ↑  Разговор Путина и Трампа оживил войну на Донбассе — евродепутат // segodnya.ua
5. ↑  И другие нежелательные лица // Газета Коммерсантъ № 95 (5605) от 02.06.2015

Արտաքին հղումներ
----------------

* Էջը Եվրախորհրդարանի կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Եվրախորհրդարան · Ռիկստագ |
|  |
| Չափորոշչային վերահսկողություն | GND: 1100313435 · ICCU: IEIV122319 · VIAF: 44146332910318731844 · WorldCat VIAF: 44146332910318731844 |

 |
Հետևյալ հոդվածը իր մեջ պարունակում է «Ավատար. Լեգենդ Աանգի մասին» անիմացիոն մուլտսերիալի սերիաների ցանկը։ Մուլտսերիալը կազմված է երեք եթերաշրջաններից, որոնք անվանում են գրքեր և որոնք գլուխներից են կազմված։ Առաջին և երկրորդ գրքերը կազմված են 20 գլուխներից, իսկ երրորդ գիրքը 21 գլուխներից։

| Գրքեր | Գլուխներ | Ցուցադրումը Ամերիկայի Միացյալ Նահանգներ |
| --- | --- | --- |
| Եթերաշրջանի պրեմիերան | Եթերաշրջանի վերջը |
| **1** | **Ջուր** | 20 | 2005 թվականի փետրվարի 21 | 2005 թվականի դեկտեմբերի 2 |
| **2** | **Հող** | 20 | 2006 թվականի մարտի 17 | 2006 թվականի դեկտեմբերի 1 |
| **3** | **Կրակ** | 21 | 2007 թվականի սեպտեմբերի 21 | 2008 թվականի հուլիսի 19 |
|

 Առաջին եթերաշրջան
------------------

**Գիրք 1-ին։ Ջուր (անգլ.՝ Book One: Water)**

### Սյուժե

Կատարան և նրա եղբայրը` Սոկկան գտնում են Աանգին Ապպայի հետ միասին և ազատում են նրանց այսբերգից։ Աանգը խոստովանում է նրանց, որ ինքը Ավատարն է, սակայն դեռ տիրապետում է հայրենի տարերքին` օդին։ Նա պետք է սովորի մյուս երեք տարերքները ճիշտ հերթականությամբ` ջոր, հող և կրակ։ Երեքով նրանք որոշում են գնալ Ջրի հյուսիսային ցեղը, որտեղ Անգը կկարողանար իր համար ուսուցիչ գտնել ջրի տարերքը սովորելու համար։ Ճանապարհին նրանք մտնում են Օդի հարավային տաճարը, որտեղ Աանգը իմանում է, որ իր ցեղը մահացել է և այնտեղ գտնում է վերջին լեմուրին` Մոմոին, ում իր հետ է վերցնում։ Ամբողջ ճանապարհորդության ընթացքում Աանգին և իր ընկերներին հետևում է արքայազն Զուկկոն, կրակի թագավորի` Օզայաի հեռացված որդին, ով անկանում է բռնել Ավատարին և դրանով իրեն պատիվ և հարգանք ձեռք բերել։ Զուկոն ճանապարհորդում է իր հորեղբոր` Այրոի հետ, ով կրակի թագավորության ադմիրալ է եղել, ինչպես նաև Օզայաի ավագ եղբայրը։

Եթերաշրջանի վերջում կրակի թագավորության ադմիրալ Ջաոն հարձակվում է Ջրի հյուսիսային ցեղի վրա, փորձելով սպանել լուսնի հոգուն, ցանկանալով իրենց թշնամիներին` ջրի մոգերին, զրկի կախարդանքից։ Այդ ժամանակ կրակի արքան իր որդուն և եղբորը թշնամիներ է հայտարարում և իր աղջկան` Ազուլային, ուղարկում է նրանց բռնելու։

Ծանոթագրություններ
------------------

1. ↑  "Выходные с Аватаром!" (in ռուսերեն). Nickelodeon. Արխիվացված from the original on 2012 թ․ դեկտեմբերի 1. Retrieved 2012 թ․ նոյեմբերի 30.
2. ↑  Mell, Tory Ireland. (2008 թ․ հունվարի 28). "Avatar: The Last Airbender — «The Southern Air Temple» Review" (in անգլերեն). IGN. Արխիվացված from the original on 2012 թ․ դեկտեմբերի 1. Retrieved 2012 թ․ նոյեմբերի 30. `{{cite web}}`: no-break space character in `|title=` at position 27 (help)
3. ↑  Mell, Tory Ireland. (2008 թ․ հունվարի 14). "Avatar: The Last Air Bender — «The Boy in the Iceberg» Review" (in անգլերեն). IGN. Արխիվացված from the original on 2012 թ․ դեկտեմբերի 1. Retrieved 2012 թ․ նոյեմբերի 30. `{{cite web}}`: no-break space character in `|title=` at position 28 (help)
**Բազիլիկա Սան-Լորենցո** (իտալ.՝ Basilica di San Lorenzo), ամենամեծ և ամենահին եկեղեցիներից մեկը, որը գտնվում է Իտալիայի Ֆլորենցիա քաղաքի կենտրոնական մասում։ Այստեղ առաջին եկեղեցին կառուցվել է 4-րդ դարում, այնուհետև 11-րդ դարում այն վերակառուցվեց ռոմանական ոճով։ Վերածննդի ոճով ժամանակակից եկեղեցական շինությունը կառուցվել է 15-րդ դարում հանրաճանաչ ճարտարապետ Ֆիլիպո Բրունելլեսկիի կողմից։ Ներսից տաճարը զարդարում են արվեստի բազմաթիվ ստեղծագործություններ. Դոնատելլոյի երկու ամբիոնների աշխատանքները, հին կտրվածքների ձևավորումները, Վերոկկիոյի Պիերոյի և Ջովաննի Մեդիչիի սարկոֆագը, Միքելանջելոյի Մեդիչիի դամբարանը։

Այստեղ հանգչում են Մեդիչի ընտանիքի ամենահայտնի անդամները՝ սկսած Կոզիմոյից մինչև Կոզիմո 3-րդը։

Պատմություն
-----------

Սան Լորենցիոյի տաճարը հիմնվել է 393 թվականին։ Սան Լորենցոյի աղոթատունը ընդարձակ/մոտ 11 մետր/ քառակուսի սենյակ է՝ ծածկված գմբեթով։ 11-րդ դարում տաճարը վերակառուցվել է ռոմանական ոճով, իսկ 15-րդ դարում Բազիլիկան կրկին վերանորոգվել է։ Մասնավորապես, Կոզիմո Մեդիչիի պատվերով Բրունելլեսկին վերակառուցեց հին սոկրիստին։

Ավելի ուշ, Միքելանջելոյի նախագծով, տրանսեպտի մյուս կողմից Լորենցոյի և Ջուլիանո Մեդիչիի գերեզմաններով վերակառուցվեց Նոր Սակրիստիան և կառուցվեց Լաուրենցիանի գրադարանը։ Լեվ 10-րդ Հռոմի պապը հանձնարարեց Միքելանջելոյին եկեղեցու երեսպատումը, բայց աշխատանքն այդպես էլ չկատարվեց։ 17-րդ դարում եկեղեցում կառուցվեց մեծ գմբեթով արքայազների կապելլան։

Արքայազների կապելլան. Մեդիչի ընտանիքի հերցոգական ճյուղի գրեթե բոլոր անդամները թաղված են աճյունախորշում։ Մատտեո Նիջետտին 1604 թվականին սկսեց ձևավորել արքայազների կապելլան։ Կապելլայում տեղադրված են մարմարյա զարդարանքներ և խճանկարներ, որոնց վրա տեղադրված են Տոսկանիայի Հերցոգության քաղաքների զինանշանները։ Կապելլան այդպես էլ չկառուցվեց։ Քանդակների համար նախատեսված գրեթե բոլոր խորշերը դատարկ են։ Տեղադրվել են միայն երկու քանդակ՝ Ֆերդինանդ 1-ի և Կոզիմո 2-րդ Մեդիչիի։ Կապելլայի նկարազարդումները կատարվել են Պիերո Բենվենուտի կողմից 1826 թվականին։ Կոզիմո Մեդիչիի գերեզմանը գտնվում է կապելլայի խորանի կողքին։
Սան Լորենցիոյի եկեղեցու տարածքում ըստ Assassin's Creed II. խաղի սյուժեի տեղի է ունեցած գործողությունների ժամանակ գլխավոր հերոսը մտնում է եկեղեցու բակ, որպեսզի գտնի և սպանի քաղաքի իշխանությունը զավթած կուսակրոն Ջիրոլամո Սավոնարոլի պաշտպանին։ Կարճատև խոսակցությունից հետո հանցագործը բարձրանում է տանիք, հասնում և սպանում է նրան։

Գրականություն
-------------

* Флоренция. История, искусство, фольклор. «Бекоччи Эдиторе», Флоренция, 2000.

Ծանոթագրություններ
------------------

1. ↑  Sistema Cultura
2. ↑  dati.beniculturali.it — 2014.
3. ↑
4. ↑  assassinscreed.wikia.com(անգլ.)
Արևային մարտկոց
**Արևային մարտկոց**, մի շարք ֆոտոէլեկտրական էլեմենտների միասնություն (ֆոտոէլեմենտ)՝ արևային էներգիան անմիջականորեն էլեկտրականի փոխակերպող սարք։ Արևային մարտկոցում իբրև էներգիայի փոխակերպիչներ օգտագործվում են կիսահաղորդչային ֆոտոէլեմենտներ և ջերմաէլեմենտներ։ Տարածված են միաբյուրեղային սիլիցիումի ֆոտոէլեմենտներից պատրաստված արևային մարտկոցները։ Կիրառվում են, հիմնականում, այլընտրանքային (վերականգնվող) էներգիայի արտադրման պրոցեսում, ինչպես նաև տիեզերական սարքերի (կապի արբանյակների, Երկրի արհեստական արբանյակների, տիեզերանավերի և այլն) էներգասնուցման համակարգերում։

Ֆոտոէլեմենտների էֆեկտիվություն
------------------------------

Արևային ճառագայթների հոսքի հզորությունը Երկրի մթնոլորտում քառակուսի մետրին բաժին է ընկնում մոտավորապես 1366վատտ։

2009 թվականին Spectrolab ընկերությունը ցուցադրել է արևային էլեմենտ՝ 41,6% էֆեկտիվությամբ։ 2011 թվականին կալիֆոռնիական Solar Junction ընկերությունը 5,5×5,5մմ ֆոտոէլեմենտի համար հասել է 43,5% էֆեկտիվության։

2013 թվականին Sharp ընկերությունը ստեղծել է եռաշերտ ֆոտոէլեմենտ 4×4մմ չափերով ինդիում-գալիում-արսենի-ի հիման վրա, որի էֆեկտիվությունը հասել է 44,4 %։ 2014 թվականին Ֆրաունգոֆերի
արևային էներգոհամակարգի ինստիտուտում ստեղծել են արևային մարտկոցներ, շատ փոքր ֆոտոէլեմենտի վրա լույսի ֆոկուսացման շնորհիվ էֆեկտիվությունը հասել է 46 %։

Արտադրություն
-------------

Արևային մոդուլներ
Շատ հաճախ միայնակ ֆոտոէլեմենտները չեն արտադրում բավարար էներգիա։ Հետևաբար, որոշակի թվով արևային էլեմենտներ միացնում են իրար և անվանում են արևային ֆոտոէլեկտրական մոդուլներ, այնուհետև ապակիների միջև թիթեղներով մոնտաժում են ամրությունը։ Սրա հավաքումը հնարավոր է լրիվ ավտոմատացնել։

Ծանոթագրություններ
------------------

1. ↑  «Solar Spectra: Air Mass Zero»
2. ↑  "Австралийцы установили новый рекорд КПД солнечных батарей". *Membrana* (in ռուսերեն). Membrana. 28 августа 2009. Արխիվացված է the original 2012 թ․ հունիսի 25-ին. Retrieved 2011 թ․ մարտի 6.
3. ↑  Solar Junction Breaks Concentrated Solar World Record with 43,5 % Efficiency
4. ↑  "Sharp разработала концентрирующий фотоэлемент с кпд 44,4 %". Արխիվացված է the original 2014 թ․ մարտի 30-ին. Retrieved 2017 թ․ փետրվարի 1. `{{cite web}}`: no-break space character in `|title=` at position 57 (help)
5. ↑  УЧЁНЫЕ ИЗ ИНСТИТУТА СОЛНЕЧНЫХ ЭНЕРГОСИСТЕМ ФРАУНГОФЕРА РАЗРАБОТАЛИ СОЛНЕЧНЫЕ БАТАРЕИ С КПД 46 % И ЭТО НОВЫЙ МИРОВОЙ РЕКОРД
6. ↑  "Производство фотоэлектрического солнечного модуля". Արխիվացված from the original on 2012 թ․ հունիսի 25. Retrieved 2017 թ․ փետրվարի 1.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | LNB: 000326219 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 26)։*  |
**Բ. Ն. Շնաուբերտի եկամտաբեր տուն** (ռուս.՝ Доходный дом Б. Н. Шнауберта), ճարտարապետական հուշարձան Մոսկվայում։

Պատմություն
-----------

Շենքի տեսքը Խոխլովսկի նրբանցքից
Քարե պալատները կառուցվել են 1757 թվականին իշխան Վլադիմիրի տաճարից ոչ հեռու, շենքը եկեղեցուց բաժանվել է այն ժամանակ գոյություն ունեցող, այժմ չպահպանված նրբանցքով։ 18-րդ դարի վերջում պալատները վերակառուցվել են Վենեդիկտովների ընտանիքի կողմից և դարձել քաղաքային վարչության մաս։

1820-ական թվականներին կամարակապ պալատների սեփականատերը բժիշկ Կառլ Շնաուբերտն էր, որի օրոք պալատը վերականգնվեց 1812 թվականի Մոսկվայի հրդեհի հետևանքներից և հիմնական շենքի մոտ մի քանի գրասենյակային շենքեր կառուցվեցին։

19-րդ դարի կեսերից՝ 1880-ական թվականներին, առանձնատունը բաժանվեց. առաջին մասը վաճառվեց Բ. Շ. Մոնոսզոնին, երկրորդը մնաց Շնաուբեր եղբայրների` Վլադիմիրի և Բորիսի մոտ։ Վերջինս բավականին հարուստ ինժեներ-ճարտարապետ էր, մոսկովյան մոդեռնի վարպետներից մեկը, ով բարեգործական նվիրատվություններ էր կատարում։ Հետագայում նա դարձավ գույքի սեփականատերը։

1903 թվականին Բորիս Նիկոլաևիչ Շնաուբերտը կառուցել է չորսհարկանի եկամտաբեր տուն, որի ճակատները շատ լակոնիկ ձևով են զարդարված։ Շենքի հիմք են հանդիսանում 18-րդ դարի պալատները։ Նրա շրջանակում ընդգրկեցին նաև 1820-ական թվականների ծառայողական կողաշենքը։ Շենքը զարդարում է մետաղական ճաղավանդակով պատշգամբը և բազմանկյունանի կարկառամասը։ Մուտքի դեկորի աչքի ընկնող տարր է մոդեռն ոճով ջրաշուշանի տեսքով պատրաստված կերամիկական պաննոն։

1910 թվականին եկամտաբեր տունը վերակառուցվել է։

Բորիս Շնաուբերտը մինչև Հոկտեմբերյան հեղափոխության ժամանակ իր մահը եղել է գույքի սեփականատերը, որից հետո շենքը անցել էր իր անչափահաս երեխաներին, որոնք, սակայն, մնացել էին միայն առաջին հարկի երկու սենյակները։ Մնացած տարածքը զբաղեցրել են նոր կենվորները։

Ներկայումս շենքում կան բնակելի տներ։ Բ. Ն. Շնաուբերտի եկամտաբեր տունը հանդիսանում է դաշնային նշանակության մշակութային ժառանգության օբյեկտ։

Ծանոթագրություններ
------------------

1. ↑  Приказ Департамента культурного наследия города Москвы № 467 от 22.06.2018
2. ↑  "Доходный дом Б. Н. Шнауберта — Знаменитые и исторические здания и дома Москвы". Արխիվացված է the original 2017 թ․ հունիսի 30-ին. Retrieved 2018 թ․ ապրիլի 12.
3. ↑  Хохловский переулок 3 — Доходное владение Шнауберта — Достопримечательности Москвы